CELEX: 32005R0567
Language: sk
Date: 2005-04-14 00:00:00
Title: Nariadenie Komisie (ES) č. 567/2005 zo 14. apríla 2005, ktorým sa na hospodársky rok 2004/2005 stanovujú čiastky, ktoré sa majú vyplatiť organizáciám výrobcov olivového oleja a ich združeniam uznaným podľa nariadenia Rady č. 136/66/EHS

15.4.2005   
            
            
               SK
            
            
               Úradný vestník Európskej únie
            
            
               L 97/8
            
         
      NARIADENIE KOMISIE (ES) č. 567/2005
   zo 14. apríla 2005,
   ktorým sa na hospodársky rok 2004/2005 stanovujú čiastky, ktoré sa majú vyplatiť organizáciám výrobcov olivového oleja a ich združeniam uznaným podľa nariadenia Rady č. 136/66/EHS
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi (1), a najmä na jeho článok 20d ods. 4,
   keďže:
   
               (1)
            
            
               Článok 20d ods. 1 nariadenia č. 136/66/EHS ustanovuje, že časť sumy určenej na pomoc výrobe sa strháva ako príspevok na financovanie činností organizácií výrobcov a ich uznaných združení. Na hospodárske roky 1998/1999 až 2004/2005 táto čiastka predstavuje 0,8 %.
            
         
               (2)
            
            
               Článok 21 ods. 1 nariadenia Komisie (ES) č. 2366/98 z 30. októbra 1998, ktorým sa ustanovujú podrobné pravidlá uplatňovania systému podpory na výrobu olivového oleja na hospodárske roky 1998/1999 až 2004/2005 (2), ustanovuje, že jednotkové čiastky, ktoré sa majú vyplatiť združeniam a organizáciám výrobcov, sa určujú podľa predpokladanej celkovej sumy, ktorá má byť rozdelená. Zdroje, ktoré budú v každom členskom štáte k dispozícii na základe uvedenej zrážky, musia byť vhodným spôsobom rozdelené medzi oprávnené osoby.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre oleje a tuky,
            
         PRIJALA TOTO NARIADENIE:
   Článok 1
   Sumy ustanovené na hospodársky rok 2004/2005 v článku 21 ods. 1 písm. a) a b) nariadenia (ES) č. 2366/98 sú nasledujúce:
   
               —
            
            
               pre Grécko v tomto poradí 2,0 EUR a 2,0 EUR,
            
         
               —
            
            
               pre Španielsko v tomto poradí 4,5 EUR a 2,2 EUR,
            
         
               —
            
            
               pre Francúzsko v tomto poradí 0,0 EUR a 0,0 EUR,
            
         
               —
            
            
               pre Taliansko v tomto poradí 2,0 EUR a 2,2 EUR,
            
         
               —
            
            
               pre Maltu v tomto poradí 0,0 EUR a 0,0 EUR,
            
         
               —
            
            
               pre Portugalsko v tomto poradí 0,0 EUR a 6,5 EUR,
            
         
               —
            
            
               pre Slovinsko v tomto poradí 0,0 EUR a 0,0 EUR.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. apríla 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES 172, 30.9.1966, s. 3025/66. Nariadenie naposledy zmenené a doplnené nariadením (ES) č. 865/2004 (Ú. v. EÚ L 161, 30.4.2004, s. 97).
   
      (2)  Ú. v. ES L 293, 31.10.1998, s. 50. Nariadenie naposledy zmenené a doplnené nariadením (ES) č. 1432/2004 (Ú. v. EÚ L 264, 11.8.2004, s. 6).